** Καλλιθέα, 15 -5–2025**

 **Προς τον Πρόεδρο του Δημοτικού Συμβουλίου**

 **(Για την ειδική συνεδρίαση λογοδοσίας )**

 **Θέμα : « Για τα ζητήματα της πολιτικής προστασίας»**

**Μπροστά στην έναρξη της αντιπυρικής περιόδου** επανέρχεται το θέμα του κινδύνου από πυρκαγιές και ιδιαίτερα στην Αττική . Πέρσι είχαμε την φονική πυρκαγιά που έφτασε μέσα στον οικιστικό ιστό. Με ευθύνη της Κυβέρνησης και της Περιφέρειας οι κάτοικοι της πρωτεύουσας αντιμετωπίζουν μεγάλους κινδύνους από τις πυρκαγιές , τις πλημμύρες , το ενδεχόμενο ενός μεγάλου σεισμού, συνέπεια της εγκληματικής πολιτικής που ασκείται διαχρονικά. Ο λαός παραμένει απροστάτευτος απέναντι σε καταστροφές από φυσικά φαινόμενα που εν πολλοίς είναι προβλέψιμα. Στα βαρύγδουπα σχέδια και τις προβλέψεις στη νέα χάρτα των ΟΤΑ για «επιτελικό, εκτελεστικό και υποστηρικτικό» ρόλο των Περιφερειών στη πολιτική προστασία δεν γίνεται λόγος με ποιό προσωπικό και ποιόν εξοπλισμό.

Ο Δήμος μας μπορεί να μην έχει στα όρια του εκτάσεις υψηλού κινδύνου , παρόλα αυτά λαμβανομένου του γεγονότος των συνεχόμενων και επίμονων υψηλών θερμοκρασιών σε όλη την διάρκεια του καλοκαιριού ,οι κίνδυνοι από πυρκαγιές μέσα στην πόλη υπάρχουν . Αντίστοιχα και τα προβλήματα με τα πλημμυρικά φαινόμενα.

Υπάρχουν οικόπεδα που είναι εστίες κινδύνου και πρέπει να καθαριστούν ,ενδεικτικά αναφέρουμε Κρέμου και Χατζίνη γωνία (πίσω από το σχολικό συγκρότημα 2ου Γυμνασίου και Λυκείου , Ιατρίδου 81 και γωνία Αραπάκη και Ιατρίδου (πίσω από τον κιν/φο Φλερύ).

Την ίδια στιγμή στον Δήμο μας υπάρχει έλλειψη με το απαραίτητο προσωπικό που μπορεί να στελεχώσει την πολιτική προστασία , ενώ η χρηματοδότηση μέσω της ΚΑΠ για την αντιπυρική περίοδο του 2025 είναι μόλις 16.000 € . Η δημοτική αρχή πρέπει να διεκδικήσει προσλήψεις και τα απαιτούμενα κονδύλια από την Κυβέρνηση και σε καμιά περίπτωση να μην μετακυλήσει το βάρος στους δημότες.

Ερωτάται η Διοίκηση:

* Πόσο μόνιμο προσωπικό / κλάδο και ειδικότητα , διαθέτει το τμήμα πολιτικής προστασίας του δήμου μας ;
* Πόσα μηχανήματα και προσωπικό μπορούν να συμβάλλουν στη αντιμετώπιση ενός έκτακτου φαινομένου ;
* Πόσα κονδύλια χρειάζονται για τον καθαρισμό των κοινόχρηστων και άλλων οικοπέδων και χώρων πρασίνου του Δήμου μας ;
* Υπάρχουν και είναι συντηρημένες όλες οι αντιπυρικές υποδομές (πυροσβεστήρες κλπ) στα σχολεία μας, στους αθλητικούς χώρους και τα δημοτικά κτίρια ;

Βακαλόπουλος Γιάννης

Δημοτικός Σύμβουλος Λαϊκής Συσπείρωσης Καλλιθέας